પાણીનો બીજો એક પ્રયોગ પણ ખુબ પ્રચલીત છે. સવારમાં ઉઠીને શૌચક્રીયા પતાવી બ્રશ પણ કર્યા વીના ૧.૨ લીટર એટલે નાના છ (૬) ગ્લાસ કે મોટા ચાર ગ્લાસ પાણી એકી સાથે પીવાનું. એનાથી જુદી જુદી ઘણી શારીરીક ફરીયાદો મટે છે એમ કહેવાય છે. મેં આ પ્રયોગ કરેલો અને એનું વીધાયક પરીણામ પણ મળેલું. અહીં મને એક શીયાળામાં જેને ચ્યુબલેઈન કહે છે તે હાથ તથા પગનાં આંગળાંમાં સોજો આવી દુઃખાવાની તેમજ ખંજવાળની તકલીફ થયેલી. વધારે ઠંડી પડે ત્યારે આ તકલીફ થતી હોય છે. માત્ર ચાર દીવસના આ પાણીપ્રયોગ વડે એ તકલીફ દુર થયેલી અને ફરી કદી થઈ નથી. જો કે આ પાણીપ્રયોગથી સવારમાં પેશાબની હાજત વધુ પ્રમાણમાં થાય છે એવો મારો અનુભવ છે.